CELEX: 62010CA0070
Language: fi
Date: 2011-11-24 00:00:00
Title: Asia C-70/10: Unionin tuomioistuimen tuomio (kolmas jaosto) 24.11.2011 (Cour d’appel de Bruxellesin (Belgia) esittämä ennakkoratkaisupyyntö) — Scarlet Extended SA v. Société belge des auteurs compositeurs et éditeurs SCRL (SABAM) (Tietoyhteiskunta — Tekijänoikeus — Internet — Vertaisverkko-ohjelmistot — Internetyhteyden tarjoajat — Sähköisten viestien suodatusjärjestelmän käyttöönotto tekijänoikeutta loukkaavien tiedostojen vaihdon estämiseksi — Yleistä velvollisuutta valvoa siirrettyjä tietoja ei ole)

28.1.2012   
            
            
               FI
            
            
               Euroopan unionin virallinen lehti
            
            
               C 25/6
            
         
      Unionin tuomioistuimen tuomio (kolmas jaosto) 24.11.2011 (Cour d’appel de Bruxellesin (Belgia) esittämä ennakkoratkaisupyyntö) — Scarlet Extended SA v. Société belge des auteurs compositeurs et éditeurs SCRL (SABAM)
      (Asia C-70/10) (1)
      
      (Tietoyhteiskunta - Tekijänoikeus - Internet - Vertaisverkko-ohjelmistot - Internetyhteyden tarjoajat - Sähköisten viestien suodatusjärjestelmän käyttöönotto tekijänoikeutta loukkaavien tiedostojen vaihdon estämiseksi - Yleistä velvollisuutta valvoa siirrettyjä tietoja ei ole)
      (2012/C 25/10)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Cour d’appel de Bruxelles
      
         Pääasian asianosaiset
      
      
         Kantaja: Scarlet Extended SA
      
         Vastaaja: Société belge des auteurs compositeurs et éditeurs SCRL (SABAM)
      
         Muut osapuolet: Belgian Entertainment Association Video ASBL (BEA Video), Belgian Entertainment Association Music ASBL (BEA Music) ja Internet Service Provider Association ASBL (ISPA)
      
         Oikeudenkäynnin kohde
      
      Ennakkoratkaisupyyntö — Cour d’appel de Bruxelles — Seuraavien direktiivien tulkinta: — Tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annettu Euroopan parlamentin ja neuvoston direktiivi 2001/29/EY (EYVL L 167, s. 10), — Teollis- ja tekijänoikeuksien noudattamisen varmistamisesta 29.4.2004 annettu Euroopan parlamentin ja neuvoston direktiivi 2004/48/EY (EYVL L 157, s. 45), — Yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24.10.1995 annettu Euroopan parlamentin ja neuvoston direktiivi 95/46/CE (EYVL L 281, s. 31), — Tietoyhteiskunnan palveluja, erityisesti sähköistä kaupankäyntiä, sisämarkkinoilla koskevista tietyistä oikeudellisista näkökohdista (”Direktiivi sähköisestä kaupankäynnistä”) 8.6.2000 annettu Euroopan parlamentin ja neuvoston direktiivi 2000/31/EY (EYVL L 178, s. 1), — Henkilötietojen käsittelystä ja yksityisyyden suojasta sähköisen viestinnän alalla (sähköisen viestinnän tietosuojadirektiivi) 12.7.2002 annettu Euroopan parlamentin ja neuvoston direktiivi 2002/58/EY (EYVL L 201, s. 37) — Internetin välityksellä kulkevien tietojen käsittely — Verkkoyhteyden tarjoajien ennakoivassa tarkoituksessa käyttöön ottama yleinen sähköisen viestinnän suodatusjärjestelmä sellaisten kuluttajien tunnistamiseksi, joiden oletetaan käyttävän tiedostoja, joilla loukataan tekijänoikeuksia tai lähioikeuksia — Suhteellisuusperiaatteen soveltaminen viran puolesta kansallisessa tuomioistuimessa — Yleissopimus ihmisoikeuksien ja perusvapauksien suojaamiseksi — Oikeus nauttia yksityiselämän kunnioitusta — Oikeus sananvapauteen
      
         Tuomiolauselma
      
      Kyseessä olevia direktiivejä, jotka ovat
      
                  —
               
               
                  tietoyhteiskunnan palveluja, erityisesti sähköistä kaupankäyntiä, sisämarkkinoilla koskevista tietyistä oikeudellisista näkökohdista 8.6.2000 annettu Euroopan parlamentin ja neuvoston direktiivi 2000/31/EY (direktiivi sähköisestä kaupankäynnistä)
               
            
                  —
               
               
                  tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annettu Euroopan parlamentin ja neuvoston direktiivi 2001/29/EY
               
            
                  —
               
               
                  teollis- ja tekijänoikeuksien noudattamisen varmistamisesta 29.4.2004 annettu Euroopan parlamentin ja neuvoston direktiivi 2004/48/EY
               
            
                  —
               
               
                  yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24.10.1995 annettu Euroopan parlamentin ja neuvoston direktiivi 95/46/EY ja
               
            
                  —
               
               
                  henkilötietojen käsittelystä ja yksityisyyden suojasta sähköisen viestinnän alalla 12.7.2002 annettu Euroopan parlamentin ja neuvoston direktiivi 2002/58/EY (sähköisen viestinnän tietosuojadirektiivi),
                  luettuina yhdessä ja tulkittuina niiden vaatimusten valossa, joita asiaa koskevien perusoikeuksien suojaamisesta aiheutuu, on tulkittava niin, että ne ovat esteenä sille, että internetyhteyden tarjoaja määrätään ottamaan käyttöön suodatusjärjestelmä
               
            
                  —
               
               
                  joka koskee kaikkia sen palveluiden kautta kulkevia sähköisiä viestejä ja erityisesti vertaisverkko-ohjelmistojen kautta kulkevia viestejä
               
            
                  —
               
               
                  jota sovelletaan erotuksetta koko sen asiakaskuntaan
               
            
                  —
               
               
                  jota sovelletaan ennakolta
               
            
                  —
               
               
                  joka toteutetaan täysin internetyhteyden tarjoajan omalla kustannuksella ja
               
            
                  —
               
               
                  jolle ei ole asetettu ajallista rajoitusta
                  ja joka pystyy tunnistamaan internetyhteyden tarjoajan verkosta sellaisten sähköisten tiedostojen liikenteen, jotka sisältävät musiikkiteoksen, elokuvateoksen tai audiovisuaalisen teoksen, jota koskevien immateriaalioikeuksien haltija määräystä vaatinut väittää olevansa, sellaisten tiedostojen siirron estämiseksi, joiden vaihtaminen loukkaa tekijänoikeutta.
               
            
         (1)  EUVL C 113, 1.5.2010.